Lav et referat af nedenstående tekst:

Tekst:
- Jeg synes, der er koldt allerede nu, og det er jo ingenting, siger Signe Nyholm Thomsen, da TV2 Nord møder hende kort før afgang til Tanzania. Som vinder af TV2 Nords friluftskonkurrence ”UDFORDRINGEN – Kampen om Kilimanjaro” er hun draget mod Afrikas højeste bjerg for at indkassere sin førstepræmie. - Jeg er i nogenlunde form, og jeg har gået mine støvler til, fortæller hun, lige inden hun sætter sig på flyveren mod København og via Doha flyve til Kilimanjaro lufthavn. Klarer det som et team Med sig har hun et helt hold bestående af blandt andre chefinstruktør i serien, Jon Lindberg. - Vi skal nok klare det som team, lyder det fra ham inden afrejse, og fortæller, at de skal være syv dage på bjerget. Med til at dokumentere det hele er værten på serien, videojournalist Robert Bedsted. - Jeg har nok pakket 10-15 kilo mere end de andre, som så skal fordeles. Den fjerde i teamet er Signes mor Susanne Nyholm Thomsen. Efter planen sendes der tre afsnit fra Signes bestigning først på foråret. Se interviewet fra Aalborg Lufthavn:

Referat:
TV2 Nord følger Signe Nyholm Thomsen, der netop er rejst mod Afrika, hvor hun skal bestige kontinentets højeste bjerg Kilimanjaro.